CELEX: 62009TN0412
Language: bg
Date: 2009-10-14 00:00:00
Title: Дело T-412/09: Жалба, подадена на 14 октомври 2009 г. — CEA/Комисия

19.12.2009   
            
            
               BG
            
            
               Официален вестник на Европейския съюз
            
            
               C 312/35
            
         Жалба, подадена на 14 октомври 2009 г. — CEA/Комисия
   (Дело T-412/09)
   2009/C 312/58
   Език на производството: френски
   
      Страни
   
   
      Жалбоподател: Commissariat à l’énergie atomique (CEA) (Париж, Франция) (представители: J. García-Gallardo Gil-Fournier, M. Arias Díaz и C. Humpe, avocats)
   
      Ответник: Комисия на Европейските общности
   
      Искания на жалбоподателя
   
   
               —
            
            
               да се потвърди получаването на жалбата (жалба, пълномощно, преписи и документи) и да се приеме същата за допустима,
            
         
               —
            
            
               да се разгледа жалбата, подадена от името и за сметка на CEA от законните му представители,
            
         
               —
            
            
               да се обяви за недействително съгласно член 230 ЕО решението на Комисията — съобщено на CEA с писмо от 29 юли 2009 г. — с което се отказва да се приравнят на допустими непреки разходи изплащаните от CEA обезщетения при пенсиониране и да се издаде на CEA сертификат за счетоводна методология,
            
         
               —
            
            
               при условията на евентуалност, съгласно член 238 ЕО да се обяви, че (i) обезщетението за пенсиониране е допустим разход съгласно договорните правила на Седма рамкова програма за научни изследвания и развитие и (ii) да се установи, че Европейската общност не спазва договорните си задължения към CEA в рамките на Седма рамкова програма за научни изследвания и развитие,
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   Основно искане в жалбата, основана на член 230 ЕО, е отмяна на окончателното решение на Комисията, съобщено на Commissariat à l’Energie Atomique (CEA) на 29 юли 2009 г., с което се отказва да се приравнят на допустими непреки разходи изплащаните от CEA обезщетения при пенсиониране и да се издаде на CEA сертификат за счетоводна методология, за да може той да декларира своите непреки разходи за персонала с оглед да му бъдат възстановени разходите, направени при осъществяването на съвместно финансираните в рамките на Седма рамкова програма за научни изследвания и развитие проекти.
   CEA счита, че решението на Комисията, според което обезщетенията при пенсиониране не представляват допустими непреки разходи, почива на грешки при прилагане на правото и на явни грешки в преценката на фактите, и че Комисията е нарушила принципите на добра администрация, на правната сигурност, на пропорционалност и на защита на оправданите правни очаквания.
   При условията на евентуалност, жалбата има за цел да установи на основание на член 238 ЕО, че Комисията не спазва своите договорни задължения към CEA като отказва да приравни на допустими разходи изплащаните от CEA обезщетения при пенсиониране и следователно да възстанови същите.